
Zavod za zapošljavanje Crne Gore							




Broj: 05-120/26-3530
 
Na osnovu člana 44a Zakona o posredovanju pri zapošljavanju i pravima za vrijeme nezaposlenosti (»Službeni list Crne Gore«, broj  24/19, 29/25 i 3/26), Zavod za zapošljavanje Crne Gore raspisuje           
                                       
                                                                                                                                                                                                                                                           
                                                                           K O N K U R S
za realizaciju Pilot programa radne aktivacije korisnika materijalnog obezbjeđenja »Možeš više«
                           
Predmet konkursa

Predmet konkursa je izbor korisnika sredstava za realizaciju Pilot programa radne aktivacije korisnika materijalnog obezbjeđenja »Možeš više« (u daljem tekstu: Program), koji se realizuje u svim opštinama Crne Gore. Program je dostupan na adresi: http://www.zzzcg.me

Realizacija Programa treba da doprinese povećanju zaposlenosti i socijalne uključenosti za 130 korisnika materijalnog obezbjeđenja kroz razvoj znanja, vještina i kompetencija usklađenih sa potrebama tržišta rada, sticanje praktičnog radnog iskustva i neposredno uključivanje u proces rada, sa ciljem njihovog održivog zapošljavanja, jačanja ekonomske nezavisnosti, smanjenja rizika od siromaštva i dugoročne zavisnosti od sistema socijalne zaštite (u daljem tekstu: učesnici). 
Program će realizovati poslodavci – izvođači programa, izabrani na način opisan u Programu (Poglavlju II, tačka 2.2).

Program obuhvata osposobljavanje korisnika materijalnog obezbjeđenja, sa posebnim fokusom na lica niskih kvalifikacija, za rad na poslovima u javnom, nevladinom i privatnom sektoru kroz kombinaciju obuke i praktičnog rada. Učesnici će sa izvođačem zasnovati radni odnos u minimalnom trajanju od 8 mjeseci, od kojih će se osposobljavati uz podršku mentora u trajanju od tri mjeseca. 

Zavod pruža finansijsku podršku u trajanju od svih osam mjeseci realizacije programa. 

Uslovi konkursa

Poslodavac u prijavi za realizaciju programa može iskazati potrebu za osposobljavanjem lica za različita radna mjesta, ali za ograničen ukupan broj učesnika programa. Broj učesnika Programa po poslodavcu ograničen je na pet lica. 
Da bi se prijava za realizaciju programa smatrala opravdanom/osnovanom, a time i podnosilac prijave prihvatljivim za izvođača programa, treba da ispunjava uslove utvrđene Programom (Poglavlje II, tačka 2.1). Ispunjenost uslova cijeniće Komisija za obradu prijava i utvrđivanje liste učesnika javnog konkursa (u daljem tekstu: Komisija).
Komisija će u postupku obrade prijava utvrditi i njihovu administrativnu usaglašenost, tj. blagovremenost, urednost i potpunost podnešenih prijava.

[bookmark: _Hlk196220462]Neblagovremene prijave, tj. prijave podnešene nakon isteka krajnjeg roka za podnošenje prijava utvrđenog javnim konkursom su administrativno neusaglašene prijave koje se neće dalje razmatrati i kao takve biće odbijene. Neuredne prijave (prijave koje nijesu podnijete na propisan način) i nepotpune prijave (prijave kojima nedostaje prilog/zi i/ili prateća dokumentacija) su takođe administrativno neusaglašene prijave koje Komisija neće dalje  razmatrati ako podnosilac, u utvrđenom roku, ne otkloni nedostatke. Zavod će u roku od 15 dana od dana završetka javnog konkursa, na internet stranici, objaviti listu podnosilaca koji nijesu dostavili uredne i potpune prijave, uz navođenje nedostataka koji se mogu otkloniti u roku od pet dana od dana objavljivanja liste. Ukoliko u navedenom roku podnosilac otkloni nedostatke, smatraće se da je prijava bila uredna od dana njenog podnošenja, u suprotnom biće odbijena. 

Kriterijumi izbora 

Komisija će primjenom kriterijuma izbora korisnika sredstava: »Planirani broj učesnika programa sa kojima će biti zaključen ugovor o radu«, »Planirana održivost zaposlenja« i »Zastupljenost korisnika materijalnog obezbjeđenja na evidenciji Zavoda u opštini  realizacije programa« , utvrđenih Programom (Poglavlje II, tačka 2.2), ocjenjivati:
· Administrativno usaglašene prijave, tj. blagovremene, uredne i potpune prijave;
· [bookmark: _Hlk196221440]Opravdane/osnovane prijave, tj. prijave podnijete od strane podnosilaca koji ispunjavaju uslove iz Programa (Poglavlje II, tačka 2.1).

Evaluacioni obrazac dostupan je na adresi: http://www.zzzcg.me

Komisija može, uz saglasnost podnosioca prijave, izvršiti korekciju zahtijevanog broja i strukture učesnika programa. 

Izbor korisnika sredstava za realizaciju programa vrši se na osnovu bodovne liste učesnika javnog konkursa, a u okviru raspoloživih sredstava za ovu namjenu. Odluku o izboru korisnika sredstava za realizaciju programa, donosi Upravni odbor Zavoda i objavljuje se na internet stranici Zavoda.

Međusobna prava, obaveze i odgovornosti Zavoda i izabranih korisnika sredstava – izvođača programa urediće se ugovorom. Uz ugovor izabrani izvođači potpisuju i potvrdu o dodijeljenoj državnoj pomoći male vrijednosti. Nacrt ugovora o realizaciji programa, sa operativnim priručnikom koji čini njegov sastavni dio, kao i obrazac potvrde o dodijeljenoj državnoj pomoći dostupni su na adresi: http://www.zzzcg.me

Izbor učesnika izvršiće izvođači programa iz kategorije nezaposlenih lica koja  pripadaju ciljnoj grupi Programa (Poglavlje I tačka 1.4) i koja su pripremljena od strane Zavoda. 

Finansiranje programa 

Za finansiranje programa opredjeljenja su sredstva u iznosu od 756,080.00 €. 

Opravdani trošak izvođača je trošak osposobljavanja učesnika u realnom radnom okruženju koji bez obzira na stvarne troškove izvođača mjesečno iznosi:
· do 727,00 € po učesniku koji se osposobljava i zapošljava na radnom mjestu za koje je predviđen I,II, III, IV ili V nivo obrazovanja, na puno radno vrijeme;
· do 365,00 € po učesniku koji se osposobljava i zapošljava na radnom mjestu za koje je predviđen I,II, III, IV ili V nivo obrazovanja, na nepuno radno vrijeme;

Zavod pruža navedenu finansijsku podršku u realizaciji programa u trajanju od svih osam mjeseci realizacije Programa.

Poslodavac je u obavezi da obezbijedi mentorsku podršku u trajanju od minimum tri mjeseca od početka realizacije programa. Visinu naknade za troškove angažovanja mentora određuje i finansira poslodavac. 

Isplata sredstava vrši se na osnovu zaključenog ugovora između Zavoda i izvođača, sljedećom dinamikom: 
· sredstva u iznosu do 80% isplaćuju se u roku od 10 dana od dana stupanja učesnika na rad, odnosno od dana početka rada utvrđenog ugovorom o radu koji je poslodavac zaključio sa učesnikom Programa.
· sredstva u iznosu od 20%, po isteku poslednjeg mjeseca realizacije Programa, a po usvajanju završnog izvještaja i zahtjeva za isplatu.

Način, mjesto i vrijeme podnošenja prijave

Prijava za realizaciju programa, sa pratećim prilozima (1,2,3 i 4) podnosi se na propisanim obrascima koji se mogu preuzeti na adresi http://www.zzzcg.me

Prilozi: 
· Prilog 1 - Izjava podnosioca prijave;
· Prilog 2 - Izjava za pomoći male vrijednosti - de minimis pomoći;
· Prilog 3 - Saglasnost podnosioca prijave;
· Prilog 4 - Finansijski identifikacioni obrazac.

Uz prijavu je neophodno podnijeti sljedeću dokumentaciju: 
· Rješenje/Izvod iz registra nadležnog organa;
· Statut – ukoliko je podnosilac prijave nevladina organizacija.
· Uvjerenje Poreske uprave da je podnosilac prijave izmirio obaveze po osnovu poreza i doprinosa na lična primanja, zaključno sa 31.05.2026. godine i/ili da redovno izmiruje reprogramirane poreske obaveze, shodno Zakonu o reprogramu poreskih potraživanja („Službeni list Crne Gore", broj 145/21) na dan objave ovog javnog konkursa;

Podnosilac koji planira realizaciju programa u više opština, prijavu podnosi posebno za svaku od opština sprovođenja. 

Prijava za realizaciju programa, sa pratećim prilozima i sa zahtjevanom dokumentacijom podnosi se u dva primjerka u zapečaćenoj koverti. Na koverti treba navesti:
· Naziv primaoca prijave, tj. Zavod za zapošljavanje Crne Gore - Komisija za obradu prijava  i utvrđivanje liste učesnika javnog konkursa; 
· Pun naziv i adresu podnosioca prijave;
· Naziv i broj konkursa na koji se prijava podnosi – Konkurs za realizaciju Pilot programa radne aktivacije korisnika materijalnog obezbjeđenja “Možeš više” broj 05-120/26-3530

Prijava se može podnijeti neposredno u Birou rada prema mjestu sjedišta ili mjestu realizacije programa, kao i putem pošte na adresu: Zavod za zapošljavanje Crne Gore, Bulevar Revolucije br. 5, Podgorica.

Konkurs za realizaciju Programa otvoren je od dana objavljivanja u sredstvima javnog informisanja, na sajtu Zavoda - http://www.zzzcg.me i oglasnim tablama biroa rada. 

Krajnji rok za podnošenje prijava je 22.09.2026. godine. 

Prijave podnijete nakon isteka krajnjeg roka za podnošenje prijava, prijave podnijete putem e maila ili na drugi način koji nije propisan programom biće odbijene kao administrativno neusaglašene prijave.

Informacije

Sve potrebne informacije o uslovima i načinu podnošenja prijava za realizaciju programa mogu se dobiti u područnoj jedinici, odnosno birou rada Zavoda  i na e-mail adresi radkodposlodavca@zzzcg.me tokom trajanja konkursa.

DA JE VJECNA CRNA GORA

